Document ID: 32006R1677

KOMISIJAS REGULA (EK) Nr. 1677/2006
(2006. gada 14. novembris),
ar ko paredz atkāpi no Regulas (EK) Nr. 2172/2005 attiecībā uz importa tiesību piemērošanu tarifu kvotas periodam no 2007. gada 1. janvāra līdz 31. decembrim
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1254/1999 par liellopu un teļa gaļas tirgus kopīgo organizāciju (1), un jo īpaši tās 32. panta 1. punkta pirmo daļu,
tā kā:
(1)
Ar Komisijas 2005. gada 23. decembra Regulu (EK) Nr. 2172/2005, ar ko nosaka sīki izstrādātus noteikumus par importa tarifu kvotu piemērošanu Šveices izcelsmes dzīviem liellopiem, kuru svars pārsniedz 160 kg un kā tas paredzēts Eiropas Kopienas un Šveices Konfederācijas Nolīgumā par lauksaimniecības produktu tirdzniecību (2), atver daudzgadu beznodokļu tarifa kvotu periodiem no 1. janvāra līdz 31. decembrim, lai importētu 4 600 dzīvus Šveices izcelsmes liellopus.
(2)
Regulas (EK) Nr. 2172/2005 3. panta 3. punktā ir noteikts, ka importa tiesību pieteikumi jāiesniedz vēlākais līdz 1. decembrim pirms attiecīgās gada kvotas perioda. Ņemot vērā Bulgārijas un Rumānijas pievienošanos Eiropas Savienībai 2007. gada 1. janvārī, un lai ļautu šo valstu uzņēmējiem 2007. gadā izmantot minēto kvotu, termiņš, kādā iesniedzami pieteikumi importa tarifu kvotas periodam no 2007. gada 1. janvāra līdz 2007. gada 31. decembrim, jāpagarina līdz 2007. gada 8. janvārim.
(3)
Šajā regulā paredzētie pasākumi ir saskaņā ar Liellopu gaļas pārvaldības komitejas atzinumu,
IR PIEŅĒMUSI ŠO REGULU.
1. pants
Atkāpjoties no Regulas (EK) Nr. 2172/2005 3. panta 3. punkta pirmajā daļā noteiktā, pieteikumi importa tarifu kvotas periodam no 2007. gada 1. janvāra līdz 2007. gada 31. decembrim jāiesniedz vēlākais līdz 2007. gada 8. janvārim plkst. 13:00 pēc Briseles laika.
2. pants
Šī regula stājas spēkā nākamajā dienā pēc publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 14. novembrī

Labels: 3
15
18
6